**การอ้างอิงแบบ IEEE มีวิธีการดังนี้**

1. ใส่ตัวเลขกำกับไว้ในเครื่องหมาย [ ] ท้ายข้อความหรือชื่อบุคคลที่อ้างอิง โดยให้ตัวเลขอยู่ในระดับบรรทัดเดียวกันกับเนื้อหา เช่น [1]
2. ให้ใส่ตัวเลขอ้างอิงเรียงลำดับตั้งแต่เลข 1 เป็นต้นไป ต่อเนื่องกัน และในกรณีที่มีการอ้างอิงซ้ำให้ใช้ตัวเลขเดิมที่เคยใช้อ้างมาก่อนแล้ว
3. แหล่งที่ใช้อ้างอิงทั้งหมดในเนื้อหาจะไปปรากฏอยู่ในบรรณานุกรม โดยการเรียงลำดับตามหมายเลข และพิมพ์หมายเลขอยู่ในเครื่องหมาย [ ]
4. กรณีที่อ้างอิงเอกสารหลายรายการในคราวเดียวกัน
	1. อ้างอิงไม่เกิน 2 รายการให้ใส่หมายเลขของเอกสารที่อ้างเรียงลำดับโดยใส่เครื่องหมายจุลภาค (,) คั่น เช่น [1, 2] หรือ [1, 5]
	2. อ้างอิงเกิน 2 รายการและเป็นรายการที่ต่อเนื่องกันให้ใส่หมายเลขของเอกสารที่อ้างเรียงลำดับโดยใส่เครื่องหมายยัติภังค์ (-) คั่น เช่น [1-3] หรือ [1-5]
	3. อ้างอิงเกิน 2 รายการและเป็นรายการทั้งต่อเนื่องและไม่ต่อเนื่อง ให้ใส่หมายเลขของเอกสารที่อ้างเรียงลำดับโดยใส่เครื่องหมายจุลภาค (,) คั่นในกรณีไม่ต่อเนื่อง และเครื่องหมายยัติภังค์ (-) คั่นในกรณีต่อเนื่อง เช่น [1, 4-5]

**ตัวอย่างการอ้างอิงหนังสือ**

1. สมชาย ประสิทธิ์จูตระกูล, *การออกแบบและวิเคราะห์อัลกอริทึม*, กรุงเทพฯ: เทคโนโลยีอิเล็กทรอนิคส์และคอมพิวเตอร์แห่งชาติ (NECTEC), 2001.
2. J.R. Quinlan, *C4.5: Programs for Machine Learning*, Morgan Kaufmann Publishers, San Meto, California, 1993.

**ตัวอย่างการอ้างอิงจากการประชุมวิชาการ**

1. นิอัฟฟาน บินนิโซะ, นูรอิน สะมะแอ, กฤษณ์วรา รัตนโอภาส และสารภี จุลแก้ว, “ระบบเครือข่ายภายในเสมือน 10 Gigabit Ethernet บนเครื่องคอมพิวเตอร์ตั้งโต๊ะด้วยเทคโนโลยีเวอร์ชวลไลเซชั่น,” ใน *รายงานสืบเนื่องจากการประชุมวิชาการระดับชาติ มหาวิทยาลัยราชภัฏภูเก็ต ครั้งที่ 8*: 2559, น. 726-735.
2. S. Müller, D. Bermbach, S. Tai, and F. Pallas, “Benchmarking the Performance Impact of Transport Layer Security in Cloud Database Systems,” in *Cloud Engineering (IC2E) 2014 IEEE International Conference*, Boston, Massachusetts, 2014, pp. 27-36.

**ตัวอย่างการอ้างอิงจากวารสาร**

1. นิตยา เงินประเสริฐศรี, “องค์การแนวนอน,” *วารสารสังคมศาสตร์และมนุษยศาสตร์*, ปีที่27, ฉบับที่ 15, หน้า 37-42, มกราคม–มิถุนายน, 2554.

**ตัวอย่างการอ้างอิงจากวิทยานิพนธ์หรือสารนิพนธ์**

1. ปรินทร เต็มญารศิลป์, *“การเตรียมและการวิเคราะห์คุณลักษณะเฉพาะของถ่านกัมมันต์จากไผ่ตงและไผ่หมาจู๋,”* วิทยานิพนธ์ วท.บ. (เคมี), มหาวิทยาลัยเกษตรศาสตร์, กรุงเทพฯ, 2551.
2. J. O.Williams, *“Narrow-band analyzer,”* Ph.D. dissertation (Electrical Engineering), Harvard University, Cambridge, MA, USA, 1993.

**ตัวอย่างการอ้างอิงจากเว็บไซต์**

1. William Stallings. (2003 Mar). *“The Session Initiation Protocol - The Internet Protocol”* [Online]. Available: http://www.cisco .com/c/en/us/about/press/internet-protocol-journal/back-issues /table-contents-23/sip.html. [Accessed: Feb. 27, 2017].
2. บรรณากิจบรรจง ทองจาปา, *“ประเภทของความสูญเปล่า,”* [Online]. Available: http://onzonde.mulitiply.com/journal/item/61. [Accessed: 7 พฤศจิกายน 2551].